Twee sit lewenslank vir moordTwee mans is in die Madadeni-landdroshof in KwaZulu-Natal lewenslange tronkstraf opgelê vir moord. Msawenkosi Masuku (26) en Sifiso Ntshingila (21) is tot ŉ verdere 15 jaar tronkstraf gevonnis vir roof met verswarende omstandighede, 10 jaar vir poging tot moord en ses jaar vir die besit van ŉ ongelisensieerde vuurwapen en ammunisie. Kol. Jay Naicker, woordvoerder van die polisie, sê die twee mans is daaraan skuldig bevind dat op hulle 14 Maart 2012 twee Ethiopiërs in hulle winkel aangeval en een doodgeskiet en die ander een gewond het. ŉ Onbekende bedrag geld, lugtyd en drie selfone is gesteel. Masuku en Ntshingila is twee dae later in hegtenis geneem. “Daar is ŉ ongelisensieerde pistool en ses rondes lewendige ammunisie in hulle besit gevind.” Die vuurwapen is vir ballistiese toetse gestuur en daar is bevestig dat dit vir die moord gebruik is.